Kosketuskohta - Charles Stanley
Jaamme ilosanomaa koko maailmaan
Seuraavaksi: Ei suurempaa rakkautta
"Sen suurempaa rakkautta ei ole kenelläkään, -
kuin että hän antaa henkensä ystäväinsä edestä."
Tämä Jeesuksen väittämä on todella merkityksellinen.
Sana "rakkaus" on väärinkäytetty ja -ymmärretty monissa yhteyksissä.
Kirjoitamme sen L-O-V-E (engl.).
Käytämme sitä karkkien, ystävien ja urheilun yhteydessä.
Panemme ne samaan kategoriaan.
Kreikan kielessä ei ollut niin, vaan paljon tarkemmin.
Ajattelen, miten tänään käytetään sanaa rakkaus.
Joku rakastaa oikeasti, kun taas joku sanoessaan "rakastan sinua", -
tarkoittaa "haluan sinua", "tahdon sinua", -
"himoitsen sinua" tai "tarvitsen sinua".
Muutamat tietävät, miten sanoa "rakastan sinua" -
sillä rakkaudella, josta Jeesus puhui Raamatussa.
Käytämme sitä sanaa kevyesti.
Joskus sanomme todella tarkoittaen "rakastan sinua".
Mutta mitä se tarkoittaa? Erityisesti, kun Jeesus sanoi: -
"Sen suurempaa rakkautta ei ole kenelläkään, -
kuin että hän antaa henkensä ystäväinsä edestä."
Rakkaus on Raamatun ydin.
Raamattu kertoo Jumalan lunastavasta rakkaudesta ihmiskuntaa kohtaan.
Pelastus, ikuinen elämä ja anteeksi- antamus ovat rakkauden lahjoja.
Kaikki tämä on aitoa rakkautta.
Koetko olevasi rakastettu? Useimmat vastaavat myöntävästi.
Elämä ilman rakkautta on tyhjää.
Ilman rakkauden saamista tai antamista ei ole onnea.
Käytämme tätä sanaa väljästi.
Haluan, että näemme, mistä on kysymys, kun Jeesus sanoi: -
"Sen suurempaa rakkautta ei ole kenelläkään, -
kuin että hän antaa henkensä ystäväinsä edestä."
Tarkoittaako tämä, että minun on kuoltava aidon rakkauden vuoksi?
Kuuntele, niin nähdään.
Katsomme Johanneksen evankeliumin 13. ja 15. lukua, -
kahta jaetta molemmissa.
Yöllä ennen ristiinnaulitsemista -
puhui Jeesus opetuslapsilleen yhä uudelleen Pyhästä Hengestä.
Luemme luvusta 13 jakeen 34:
"Uuden käskyn minä annan teille, että rakastatte toisianne, -
niinkuin minä olen teitä rakastanut - että tekin niin rakastatte toisianne.
Siitä kaikki tuntevat teidät minun opetuslapsikseni, -
jos teillä on keskinäinen rakkaus." Hän sanoi sen kolme kertaa.
Siirrymme lukuun 15, jakeisiin 12 ja 13. Näin Hän sanoo: -
"Tämä on minun käskyni, että te rakastatte toisianne, -
niinkuin minä olen teitä rakastanut."
Mikä mahtava lausunto ja vaatimus. Se melkein luo paineita.
"Tämä on minun käskyni, että te rakastatte toisianne, -
niinkuin minä olen teitä rakastanut.
Sen suurempaa rakkautta ei ole kenelläkään, -
kuin että hän antaa henkensä ystäväinsä edestä."
Mitä "rakkaus" tarkoittaa? Kreikan- kielessä sille on neljä eri sanaa.
Ensimmäinen on "eros".
Se tarkoittaa intohimoa, ihastumista ja seksuaalista rakkautta.
Sitä sanaa ei Raamatussa ole.
Toinen sana on "storge", joka viittaa perherakkauteen, -
kuten äiti rakastaa lastaan ja päinvastoin.
Sitten on "filia", joka tarkoittaa aitoa ja läheistä ystävyyttä.
Se on rakkaus, jota ystävät tuntevat toisiaan kohtaan.
Se on sellainen aito rakkaus. Viimeisenä on "agape".
Sen olemus on uhrautuva rakkaus.
Tämä on sellaista aitoa ja todellista rakkautta, -
jossa kiellän itseni toisen puolesta.
Saanko kysyä, ketä sinä rakastat uhrautuvasti?
Ketä rakastat muun kuin tahdon, tarpeen, halun tai himon mukaan?
Ketä rakastat enemmän?
Jeesuksen sanoissa kiinnostaa se, -
että Hän pani rakkauden uudelle tasolle.
Rakkaus on itsensä kieltämistä jonkun toisen puolesta.
Jeesus käski meitä rakastamaan toisiamme.
Miten Hän toistikaan tuota: "Rakastakaa toisianne [...]."
Kaikissa näissä jakeissa Jeesus käytti sanaa "agape", -
uhrautuva rakkaus. Se pani Hänet ristille.
Korinttolaiskirjeen 13. luvussa esiintyy myös "agape".
Siinä on kyse Hengen hedelmistä.
Jeesus puhui agapesta sanoessaan "rakastakaa toisianne".
Hän puhui uhrautuvasta rakkaudesta, ei ainoastaan ystävyydestä.
Paljon on murhetta ja kipua, on monenlaisia menetyksiä, -
ei vain rahassa ja sodassa menetetyistä.
Meidän pitäisi ymmärtää, mitä todellinen aito rakkaus on.
Silloin suhteemme Jumalaan ja ihmisiin muuttuu.
Se on mielekkäämpi, tyydyttävämpi ja palkitsevampi.
Mitä Jeesus tarkoitti?
Kun Hän puhui uhrautuvasta rakkaudesta, agapesta, -
Hän sanoi opetuslapsilleen, että Hän antaa uuden käskyn.
Onko se uusi? 5. Mooseksen kirjan 6:5 mukaan -
tulee rakastaa Herraa kaikesta sydämestä, sielusta ja voimasta.
Tämä on täydellinen rakkaus. Mitä tässä sitten on uutta?
Tässä on uutta se, että sen piti olla uhrautuvaa rakkautta.
Se panee toiset edelle, ei vain rakasta Jumalaa -
ja toisia ihmisiä ikään kuin nimellisesti, -
vaan todellisesti, aidosti ja uhrautuen. Näin pitäisi tehdä.
Se on toisenlainen rakkaus.
Jeesus ei sanonut, että se olisi uudenlainen, ennen asettamaton, -
vaan uusi, koska Hän korotti sen raja-arvoa.
Hän nosti sitä Jumalan rakkautta kohti.
Se avasi heille uudenlaisen ymmärryksen.
Ajattelen tätä, että tulisi rakastaa niin kuin Hän on meitä rakastanut.
Mitä se tarkoittaa?
Sitä, että me rakastamme toisiamme niin kuin Hän opetuslapsiaan.
Se ei ollut pelkkää veljellistä vaan uhrautuvaa rakkautta.
Hän sanoo, että meidän tulee rakastaa uhrautuvasti.
Hän sanoo, että tulee rakastaa Jumalaa, toisiamme ja -
niitä, jotka vihaavat meitä.
Vihollisen rakastaminen tuo uuden ulottuvuuden.
Jos kysyisin sinulta, rakastatko niitä, jotka vihaavat sinua, -
antanet uskonnollisen vastauksen: "Tietenkin!", -
mutta sisimmässäsi ajattelet, että et rakasta heitä.
On vaikea rakastaa joitakuita. Jotkut tekevät sen vaikeaksi.
Jos joku tuhoaa meitä, pitääkö meidän rakastaa heitä?
On eri asia rakastaa ihmistä ja rakastaa heidän teitään, -
himojaan, halujaan, jumalattomuuttaan ja rikkomuksiaan.
Meitä ei pyydetä rakastamaan heidän teitään.
Ei tarvitse rakastaa heidän tekojaan ja motiivejaan.
Tahdommehan, että he pelastuvat, olkoot he miten pahoja hyvänsä.
Meidän ei tule rakastaa heidän teitään.
Meidän tulee rakastaa heitä niin kuin Jeesus rakasti meitä.
Mieti, miten opetuslapset reagoivat -
ja miten Jeesus vastasi heille.
Hän oli aina epäitsekäs.
Hän ei käskenyt tekemään sitä ja tätä.
Hän sanoi haluavansa meidän rakastavan toisia kuten Hän meitä.
Meidän ei tule ajatella itseämme, vaan toista ihmistä.
Kun sanot toiselle rakastavasi häntä, mitä todella tarkoitat?
Tarkoitatko, että välität hänestä, -
ajattelet häntä, sitä, mikä hänelle on parasta, -
että teet sen mitä voit, että hän voi menestyä elämässään.
Vai ajatteletko, mitä sinä saat.
Epäitsekäs rakkaus ei elä oman navan ympärillä. Se on epäitsekäs.
Toinen on tärkeä, miltä hänestä tuntuu ja miten hänellä menee.
Ei se, mitä luulet vaan se mitä hän tarvitsee.
Niin Jeesuskin rakasti.
Jeesus rakasti myös ymmärtävästi.
Kiitos Jumalalle siitä.
Tarkoitan tätä. Kun Jeesus rakasti opetuslapsiaan -
pyytäen meitä tekemään samoin, Hän rakasti heitä ymmärtäen.
Hän ymmärsi heidän heikkoutensa, pelkonsa ja hauraat tunteensa.
Hän ymmärsi heitä. Esimerkiksi, kun Hän odotti -
heidän vastaustaan eri tilanteissa ja olosuhteissa.
Hän rakasti heitä ymmärtäen.
Hän ei koonnut pitkää asialistaa odotuksistaan -
eikä kritisoinut heitä epäonnistumisesta.
Hän ymmärsi heidän taustansa.
Ihmisten, jotka tuomitsevat, tulisi katsoa kasvojen taakse ja nähdä, -
mistä ihmiset tulevat, miten kasvoivat ja kohdeltiin, -
jätettiin rakkaudetta, sysittiin, kohdeltiin väärin tai hylättiin.
Kun näet heitä, -
älä odota heidän kaatavan rakkautta päällesi, kun eivät itse siitä tiedä.
Jeesus ymmärsi, esimerkiksi Pietaria.
Hän oli vahvatahtoinen kalastaja.
Jeesuksen piti joskus pudottaa Hänet alas.
Kritisoiko Hän Pietaria? Ei. Hän ymmärsi häntä.
Pietari kysyi: "Monestiko veljelle pitää antaa anteeksi, seitsemästikö?"
Äänessä vähän ylpeyttä.
Jeesus vastasi tietäen mistä Pietari tuli -
ja että pari tapausta tulisi olemaan hänelle vaikeita.
Hän sanoi: "77 kertaa". Hän tiesi mistä Pietari tuli.
Hän ymmärsi hänen mentaliteettinsa.
Monesti meidän pitää ymmärtää, katsoa pintaa syvemmälle, -
jotta ymmärrämme, miksi he kohtelevat meitä niin.
On tärkeää ymmärtää ihmisiä ja haluta ymmärtää heitä.
Jos aion rakastaa jotakuta aidolla rakkaudella todella välittäen, -
kysyn heiltä, mistä he tulevat ja mitä heille kuuluu.
Tulevatko he kodista, joka hylkäsi eikä rakastanut. Sillä on seuraus.
Pitää ajatella, voinko rakastaa toista hyvinä ja pahoina päivinä.
Jumala rakastaa meitä hyvässä ja pahassa.
Meidän kaikkien on joskus sanottava tilanteen olevan huono.
Me emme ole täydellisiä.
Olemme tunteellisia. Moni asia vaikuttaa meihin.
Tämän kohdan mukaan Jeesus rakasti epäitsekkäästi.
Hän rakasti ymmärtävästi. Lisäksi Hän rakasti anteeksi antaen.
Se joka aidosti rakastaa, antaa anteeksi kaikissa tilanteissa.
"Jospa tietäisit, mitä ne tekivät."
Monestiko olet toistuvasti pyytänyt Jumalalta anteeksi samaa asiaa?
Vastasiko Hän koskaan: "Jos vielä kerran, niin olet ulkona."
Ei. Hän antaa sinulle anteeksi yhä uudelleen.
Ajattele tätä. Mikä oikeus meillä on olla antamatta anteeksi -
kaikkea, kun Jumala antaa meille aina anteeksi.
Muistan kun opetin Raamattuinstituutissa.
Kaikki olivat pastoreita. Kerran eräs heistä tuli ja sanoi, -
että hän tahtoisi mennä vankilaan todistamaan.
Kysyin, kenelle? Hän sanoi: -
"Miehelle, joka viime viikolla ajoi humalassa äitini kuoliaaksi."
Ei ole tilannetta, jossa me emme antaisi anteeksi, ei yhtään.
Kun ajattelen anteeksiantamattomia ihmisiä, ajattelen tätä.
Sellainen ihminen on säälittävä ihminen.
He ovat onnettomia, heillä ei ole rauhaa.
Sanomme kylvävämme useammin kuin niitämme.
Jos kylvämme anteeksiantamattomuutta, -
niitämme sen seurauksia, eli monia asioita, joita elämässä tapahtuu.
Jeesus rakasti anteeksi antaen.
Hän rakastaa meitä ehdoitta ja anteeksi antaen.
Hän ei katso, mitä me teemme Hänen lapsinaan. Hän antaa anteeksi.
Hän on sellainen ja Hän pyytää meitäkin rakastamaan muita.
Näin ollen meillä ei koskaan ole syytä anteeksiantamattomuudelle.
Miten Hän rakasti? Hän rakasti uhrautuen.
Siksi Hän voi sanoa, että meidän pitää antaa anteeksi toisillemme.
Kaikkein korkein rakkauden muoto, -
kaikkein korkein rakkauden muoto on antaa oma henkensä toisen puolesta.
Tarkoitanko, että jos rakkautesi on aito, sinun pitää antaa henkesi?
Jeesus sanoi, että suurin rakkaus on antaa henkensä toisen puolesta.
Sen Hän juuri teki.
Jeesus oli valmis tekemään kaiken mitä lunastus vaati.
Siihen pisteeseen Hän meni, ristille.
Hän sanoo sitä rakkauden ylimmäksi muodoksi.
Mietin miehiä viime vuosien aikana, kaikissa sodissa.
Miten moni oli valmis kuolemaan sen tähden, mitä he uskoivat, -
vakaumuksensa ja rakkautensa vuoksi, -
olipa se Jumala, maa tai jokin muu.
Jokaisessa aidossa rakkaudessa uhraudutaan.
Jeesuksen rakkaus oli kaikkea tätä.
Joskus sellainen rakkaus tuo tuskaa.
Se voi tuoda hylkäämistä tai sydänsurua.
Ajattele vaikka aviota, jossa et pysty miellyttämään puolisoa.
Ei saa hyväksyntää, eikä toinen tiedä, miten osoittaa rakkautta.
Suhteessa kaikki näyttää olevan yksipuolista.
Rakkaus on yksisuuntaista, toinen ei osoita rakkautta.
Mitä pitäisi tehdä? Sanoa: "Nyt riittää. Ei enää anteeksiantoa. Lähden."?
Ei rakkautta kuolemaan asti -
vain siihen asti, että löytyy toinen, joka rakastaa sinua.
Se on itsekkyyttä suurimmassa määrin.
"Jos en saa mitä tahdon, etsin sen mitä tahdon."
Se ei osoita aitoa rakkautta.
Jeesus rakastaa meitä uhrautuvasti.
Tarkoittaako se, että jos rakastan kuten Jeesus, minun pitää kuolla, -
kunnes se tappaa minut?
Välillä voit ajatella, että kuolet joka päivä.
Muistanet Jeesuksen sanat Markuksen 8. luvussa, jakeessa 34:
"Ja hän kutsui tykönsä kansan ynnä opetuslapsensa ja sanoi heille: -
"Jos joku tahtoo minun perässäni kulkea, hän kieltäköön itsensä ja -
ottakoon ristinsä ja seuratkoon minua."
Hän tarkoittaa tällä, että uskovien tulee elää itsensä kieltävää elämää.
Monesti aito rakkaus vaatii itsensä kieltämistä.
Jos vaikka olet naimisissa tai suhteessa, se on vaikeaa.
Joka päivä on myrskyä.
Jeesus sanoo, että uhrautuva rakkaus -
jää ja pysyy, mitä tapahtuneekaan.
Emme ajattele noin, mutta niin Jeesus opetti.
Hän rakasti uhrautuen ja kehotti meitä tekemään samoin.
Ajattele tätä, mitä Jeesus sanoi.
Totuus on se, että meidän on mahdotonta rakastaa -
juuri kuten Jeesus rakastaa. Kuuntele tarkasti.
Hänen rakkautensa oli korvaava sovitusrakkaus.
Hän tuli tähän maailmaan antaakseen henkensä edestämme.
Hänen rakkautensa oli sijaisrakkautta.
Hänen piti kuolla, että me voisimme elää.
Se oli sovitusrakkaus ja sovituskuolema.
Hänen piti kuolla ja antaa elämänsä, -
että saisimme anteeksi syntimme. Hän maksoi hinnan.
Mitä vanhurskautus tarkoittaa? Jumala julisti meidät vanhurskaiksi.
Syyllisyys päättyi Jeesuksen maksettua hinnan.
Me emme voi sitä tehdä.
Se oli kertakaikkinen asia, eikä sitä rakkautta voi monistaa.
Mutta me voimme toistaa Hänen uhrautuvaa rakkauttaan.
Hän sanoo, että meidän tulee rakastaa kuten Hän rakasti meitä.
Se on uhrautuvaa rakkautta.
Kun mietin tätä -
ja sitä, ettemme osaa rakastaa Hänen tavoin, -
niin miten rakastamme uhrautuvasti?
Mitä uhrautuva rakkaus tarkoittaa?
Se tarkoittaa, että minulta vaaditaan Jeesuksen seuraajana sitä, -
että rakastan toisia, eli annan itsestäni, -
autan kaikin tavoin. Se on minun tehtäväni.
Tarkoittaako se "Anna, anna, anna"?
Se tarkoittaa, että teet sen viisaasti, kurinalaisesti ja hyvin.
Se ei ole rakkautta, että antaa toiselle kaiken, mitä hän pyytää.
Siitä syystä et anna lapsillesikaan.
Tiedät, että antamisessa pitää olla viisas.
Toisen rakastaminen ei tarkoita, että annetaan kaikki mitä halutaan.
Se tarkoittaa, että annetaan sitä, mikä on viisasta.
Muista, että epäitsekäs rakkaus on toista varten hänen hyväkseen.
Mitä Jeesus tarkoittaa suurimmalla rakkaudella?
Miten se tehdään? Itsensä kieltävä rakkaus on suurin.
Ajatellaan sitä näin.
Se on ehdoitta rakastamista.
Sanotaan, että olet naimisissa mutta mikään ei ole oikein eikä miellytä.
Arvostellaan, ei huomioida, ei olla uskollisia.
Jos rakastat toista ehdoitta -
ja uhrautuvasti, niin kuin Jeesus rakasti, -
et sano: "Mahdotonta, nyt riittää, minä lähden."
Ajatellen toisen parasta, osoitan Jumalan anteeksiantoa ja rakkautta.
Montako ihmistä on rakastava puoliso voittanut Kristukselle; -
tai rakastaen huonosti kohdeltua ystävää?
Näet, että rakkaudessa on kyse vakavasta asiasta.
Jeesus oli tosissaan. Hän mainitsi asian kolme kertaa.
Rakastakaa toisianne, rakastakaa toisianne uhrautuvalla rakkaudella.
Kun yksi tekee sen, siinä on voimaa.
Tapahtukoon se perheessä tai sodassa.
Se on voimallista, kun joku antaa elämänsä toisen edestä.
Herra Jeesus meni ristille.
Hän oli Jumala. Hän tuli maan päälle Kristuksena Jeesuksena.
Hän kuoli ristillä vain yksi asia mielessään.
Ehdoton, jumalallinen, yliluonnollinen -
ihmeellinen rakkaus, meidän edestämme.
Hän kehotti meitä rakastamaan toisiamme samalla rakkaudella.
Katsot tai kuuntelet tätä jossain.
Kysyn sinulta, oletko koskaan todella rakastanut jotakuta?
Voitko nimetä ketään, -
jota olet aidosti rakastanut uhrautuvasti?
Jos et, jotain puuttuu elämästäsi.
Ilman rakkautta elämä ei koskaan ole niin kuin se voisi olla.
Ellei se ole oikeanlaista rakkautta, -
aitoa, uhrautuvaa rakkautta, -
jossa rakkaus saavuttaa korkeimman muotonsa, -
jossa on onnellisuus, ilo ja täyttymyksen huippu.
Sitä on vain siellä, missä on uhrautuvaa rakkautta.
Jos et ole luottanut Jeesukseen Kristukseen, rukoilen, että luotat.
Et voi kokea tuollaista rakkautta, -
ennen kuin koet anteeksi saamisen ja uuden elämän Häneltä, -
ja ikuisen palkan, jonka saat, koska vastasit Hänen rakkauteensa.
Miten se tapahtuu?
Tunnusta syntisyytesi ja pyydä Häneltä anteeksi.
Ei ansioidesi vuoksi tai miten hyväksi tulet, -
vaan koska Hän meni ristille, kuoli uhraten itsensä -
ja maksoi kaikki syntimme.
Sillä hetkellä kun hyväksyt Hänet omaksi Vapahtajaksesi, -
Hänen ihmeellinen ja jumalallinen anteeksiantonsa täyttää elämäsi.
Se anteeksianto on ikuista.
Olisi tyhmää olla nauttimatta Jumalan rakkaudesta -
ja taistella läpi elämän tuntematta aitoa, jumalallista rakkautta.
Sitä ei voi selittää eikä kuvailla. En edes yritä sitä.
Sanotaan niin, että se on koko elämän täyttävä asia.
Toivon sitä sinulle.
Isä, olemme kiitollisia Jeesuksen ihanasta ja kauniista elämästä -
ja kuinka hän rakasti ja opetti meitä rakastamaan.
Rukoilen, että Pyhä Henki edelleen puhuu jokaiselle sydämelle, -
joka kuulee tämän sanoman, missä tahansa, millä kiellä tahansa.
Rukoilen, että ymmärrämme, miten paljon meitä rakastat -
ja myös mahdollisuutemme rakastaa samoin jotakuta toista -
ja saada vastarakkautta.
Pyydämme tätä Kristuksen nimessä. Aamen.
Jos ohjelmamme on siunannut sinua, käy verkkosivuillamme: intouch.org.
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Voitto Kettunen